Man vir 'brutale, genadelose moord' gevonnis | Maroela Media
Die hooggeregshof in Kaapstad het die veroordeelde kindermoordenaar Mortimer Saunders twee maal lewenslank tronk toe gestuur. Die vonnisse sal gelyklopend uitgedien word.
Saunders, wat in November skuldig bevind is aan die moord op die driejarige Courtney Pieters, is in Mei 2017 in hegtenis geneem nadat Pieters se liggaam in die Epping-nywerheidsgebied gevind is, nege dae nadat sy laas by haar huis in Elsiesrivier gesien is.
Saunders het ontken dat hy die meisie voor haar dood verkrag het. Hy het beweer dat sy dood is nadat hy haar miergif ingegee het omdat sy hom gepla het in die huis wat hy met haar en haar gesin gedeel het.
Pieters se moord het skokgolwe deur die gemeenskap van Elsiesrivier en die res van die land gestuur.
Regter Babalwa Mantame het begin November tydens die lewering van die uitspraak gesê forensiese bewyse dui daarop dat Pieters wel deur Mortimer verkrag is voordat sy dood is.
Die regter het toegegee Saunders het moontlik kwade gevoelens gehad jeens Courtney se ma, Juanita Pieters, maar gesê dit bied geensins regverdiging daarvoor om Courtney te vergiftig net om wraak op haar ma te neem nie.
Courtney Pieters In die nuus
Waarom die vonnisse gelyklopend uitdien? Gelukkig is ek nie 'n regter nie
Dit is in sulke gevalle waar die doodstraf goed te pas sou wees. Maar nou ja.
Stem absoluut saam met jou. Ons belastingbetalers moet nou sorg vir sy kos en bed en gesondheid.
Wat my opval, die EFF en ANC skitter in hul afwesigheid by die hof.
Nou ja, nie alle beskuldigdes en slagoffers is ewe belangrik by hulle nie.
Volgens die artikel word die vonnisse gelyklopend uitgedien, maar volgens eNuus op KykNtHD kanaal 144 word die vonnisse na mekaar uitgedien. Wie is reg?
Ja die nuus se hy sal sit vir effektief 50 jaar. Dit gaan ons kos! @ +- R400 per dag,x356x50, sonder verhogings… maak daaie som!!!!